EHTY:n Neuvoa-antavan komitean päätöslauselma 20 päivänä heinäkuuta 1998 ja 21 päivänä kesäkuuta 1999 annettujen neuvoston päätöslauselmien täytäntöönpanosta



Virallinen lehti nro C 209 , 21/07/2000 s. 0002 - 0002



EHTY:n Neuvoa-antavan komitean päätöslauselma 20 päivänä heinäkuuta 1998 ja 21 päivänä kesäkuuta 1999 annettujen neuvoston päätöslauselmien täytäntöönpanosta (2000/C 209/02) (hyväksytty yksimielisesti 30 päivänä kesäkuuta 2000 pidetyssä 351. istunnossa) EUROOPAN HIILI- JA TERÄSYHTEISÖN NEUVOA-ANTAVA KOMITEA, joka viittaa kasvusta ja työllisyydestä 16 päivänä kesäkuuta 1997 annettuun Eurooppa-neuvoston päätöslauselmaan(1), viittaa 8 päivänä lokakuuta 1997 annettuun komission tiedonantoon KOM(97) 506 "EHTY:n perustamissopimuksen voimassaolon päättyminen - Rahoitustoiminta", viittaa Euroopan hiili- ja teräsyhteisön perustamissopimuksen voimassaolon päättymisestä 20 päivänä heinäkuuta 1998 annettuun neuvoston ja neuvostossa kokoontuneiden jäsenvaltioiden hallitusten edustajien päätöslauselmaan(2), viittaa Euroopan hiili- ja teräsyhteisön perustamissopimuksen voimassaolon päättymisestä 21 päivänä kesäkuuta 1999 annettuun neuvoston ja neuvostossa kokoontuneiden jäsenvaltioiden hallitusten edustajien päätöslauselmaan(3), palauttaa mieliin yksimielisesti 336. istunnossa 20 päivänä kesäkuuta 1997 hyväksytyn päätöslauselmansa tutkimusyhteistyön tulevaisuudesta hiili- ja teräsaloilla(4), palauttaa mieliin yksimielisesti 337. istunnossa 10 päivänä lokakuuta 1997 hyväksytyn päätöslauselmansa Eurooppa-neuvoston Amsterdamissa 16 päivänä kesäkuuta 1997 perustamasta tutkimusrahastosta(5), haluaa korostaa, että tiedonannossaan KOM(97) 506 Euroopan komissio: 1. vahvisti, että EHTY:n tutkimustoiminnan epäämättömän menestyksellisyyden syyksi tunnustetaan tutkijoiden, yritysten ja käyttäjien erittäin pitkälle viety yhteistyö sekä ohjelmien toteuttamistapojen tehokkuus, jonka ansiosta asiasta kiinnostuneet alat ovat voineet olla toiminnassa mukana ja tutkimushankkeet ovat vastanneet teollisuuden ja käyttäjien todellisia tarpeita, 2. ehdotti, että tutkimukseeen osoitettujen varojen käyttöä koskevien järjestelyjen olisi perustuttava nykyisiin, tyydyttäviksi osoittautuneisiin menettelyihin: - ehdotukset voitaisiin arvioida ja valita sen jälkeen, kun on kuultu kahta komission nimeämistä asiantuntijoista koostuvaa komiteaa (terästutkimuskomitea ja hiilitutkimuskomitea) - komissio voisi tehdä muodollisen päätöksenä kuultuaan alan edustajia sellaisen väliaikaisen komitean välityksellä, jossa voisi olla neuvoston nimeämiä jäseniä, ja kuultuaan neuvoa-antavan komitean seuraajaa - käynnissä olevia hankkeita valvovat ja avustavat asiantuntijaryhmät ja komiteat säilytettäisiin, sekä palauttaa mieliin, että 20 päivänä heinäkuuta 1998 antamassaan päätöslauselmassa ministerineuvosto ilmaisi selvästi toivovansa, että 1. tutkimusohjelmaa hallinnoitaisiin yhdenmukaisesti nykyisten tutkimusohjelmien kanssa ja tiiviissä yhteistyössä teollisuuden kanssa 2. suuntaviivoissa todettaisiin selvästi, miten teollisuuden asiantuntijat osallistuvat sekä tulevaisuuden tutkimusta koskevaan päätöksentekoon että hankkeiden valvontaan 3. noudatettaisiin nykyisiä, yksittäisten tutkimushankkeiden hyväksymistä koskevia menettelyjä. PÄÄTELMÄ: Tämän vuoksi NEUVOA-ANTAVA KOMITEA vaatii, että komission tuleva ehdotus neuvoston päätökseksi 20 päivänä heinäkuuta 1998 ja 21 päivänä kesäkuuta 1999 annettujen neuvoston päätöslauselmien täytäntöönpanemiseksi tarvittavista toimenpiteistä sisältää selkeät ja yksiselitteiset säännökset, jotka vastaavat komission ja neuvoston edellä mainittuja vaatimuksia. (1) EYVL C 236, 2.8.1997, s. 3. (2) EYVL C 247, 7.8.1998, s. 5. (3) EYVL C 190, 7.7.1999, s. 1. (4) EYVL C 220, 19.7.1997, s. 12. (5) EYVL C 356, 22.11.1997, s. 6.